
מכתב דרישה לקבלן בגין איחור במסירת דירה
מכתב דרישה בגין איחור במסירת דירה: נוסח לדוגמה
מסמך זה הוא דוגמה כללית בלבד ואינו מהווה ייעוץ משפטי. כל עסקה שונה; אין לחתום על מסמך משפטי ללא בדיקה של עורך דין. הוכן על ידי משרד עו״ד חיים פרטוש (מ״ר 63935) לצורכי הסבר בלבד.
פרטי המשלוח
[תאריך]
לכבוד: [שם החברה המוכרת], ח.פ. [מספר], [כתובת רשומה]. העתק: [עורך הדין של החברה], [כתובת]
בדואר רשום עם אישור מסירה ובדואר אלקטרוני: [כתובת דוא״ל]
הנדון: דרישה לתשלום פיצוי בגין איחור במסירת דירה מס׳ [מספר], בניין [מספר], פרויקט [שם הפרויקט], גוש [גוש] חלקה [חלקה]
גוף המכתב
1. 1. ביום [תאריך החתימה], לאחר 7.7.2022, נחתם בינינו חוזה לרכישת הדירה שבנדון (להלן: "החוזה"). לפי סעיף [מספר] בחוזה, מועד המסירה הוא [תאריך מסירה חוזי].
1. 2. שילמנו את התשלומים שחלו עד היום לפי לוח התשלומים, בסך [סכום] ₪ (פירוט בנספח ב), ולא קיבלנו מכם כל הודעה על הפרה מצידנו.
1. 3. עד היום, [מספר] חודשים לאחר מועד המסירה, הדירה לא הועמדה לרשותנו. לא קיבלנו הודעה מנומקת על סיבת האיחור, או [לחלופין: קיבלנו הודעה מיום [תאריך], שאינה מפרטת נסיבות הנוגעות לפרויקט הספציפי].
1. 4. לפי סעיף 5א לחוק המכר (דירות), התשל״ג-1973, אנו זכאים לפיצוי ללא הוכחת נזק, בשיעור הקבוע בחוק לפי דמי שכירות של דירה דומה בגודלה ובמיקומה, או לפי הפיצוי הקבוע בחוזה אם הוא גבוה יותר. הפיצוי משולם בתום כל חודש של איחור. [הערה לעורך: הנוסח מתאים לחוזה שנחתם מ-7.7.2022. לחוזה שנחתם עד 6.7.2022 יש להחליף את הסעיף בנוסח הקודם של סעיף 5א: 60 ימי חסד; פי 1.5 בשמונת החודשים הראשונים; פי 1.25 מהחודש התשיעי; ולהשמיט את סעיף 7(ד).]
1. 5. לפי הערכתנו, דמי השכירות החודשיים של דירה דומה הם [סכום] ₪ (מצורפת הערכה / השוואת מודעות). לפי החישוב המצורף, הפיצוי שהצטבר עד היום הוא [סכום] ₪, והוא ממשיך להצטבר בכל חודש עד מסירת הדירה.
1. 6. ככל שאתם טוענים כי האיחור נגרם בשל נסיבות שאינן בשליטתכם, אנא פרטו בכתב אילו נסיבות, כיצד השפיעו על הפרויקט הספציפי ובאיזו תקופה, וצרפו את המסמכים התומכים. טענה כללית אינה מספיקה.
1. 7. אנו דורשים: (א) לשלם את הפיצוי שהצטבר תוך [14] ימים ממועד קבלת מכתב זה; (ב) להמשיך לשלם פיצוי בתום כל חודש עד המסירה בפועל; (ג) למסור לנו בכתב מועד מסירה מעודכן ומחייב; (ד) [לחוזה מ-7.7.2022:] לאשר כי הפרשי ההצמדה נפסקו במועד המסירה החוזי, בהתאם לסעיף 5ג(ג) לחוק; (ה) סכום שלא ישולם במועד יישא הפרשי הצמדה וריבית כדין.
1. 8. אין באמור במכתב זה כדי לגרוע מכל זכות או סעד העומדים לנו לפי החוזה ולפי כל דין, לרבות הזכות לקזז את הפיצוי מתשלומים שטרם שולמו [לבדוק עם עורך דין לפני קיזוז], והזכות לפנות לערכאות ללא הודעה נוספת.
נספחים
1. נספח א: עמוד החוזה שבו קבוע מועד המסירה.
1. נספח ב: אסמכתאות התשלומים שבוצעו.
1. נספח ג: הערכת דמי שכירות לדירה דומה (מודעות, חוות דעת שמאי או מתווך).
1. נספח ד: טבלת חישוב פיצוי לפי חודשים.
1. נספח ה: התכתבויות קודמות עם החברה בנוגע למועד המסירה.
חתימה
בכבוד רב, [שם הקונה], ת.ז. [ת.ז.], טלפון [טלפון]
[או: באמצעות עורך הדין [שם], מ״ר [מספר]]

